da da da da nb de da da da da da da da da da en da da da da da da da da da da da da da da da da da da hu da da da en da en hu sv sv da da da da da da da da da da da da da da
10 tips til sensommerens varme dates - Single.dk
Har du hørt dig selv brokke-mukke-surmule over kedelige dates? Eller slet ingen dates? Her får du 10 tips, som kan gøre din sensommer varm på den helt rigtige måde.
Først en aflyst date, derefter en kikset – et soleklart ikke-match – og så skulle man ellers tro, der var ferielukket!! Ingen flirts, ingen respons…
Har du hørt dig selv brokke-mukke-surmule over kedelige eller slet ingen dates? Det er forståeligt, at du føler dig trist, hvis der ikke rigtig sker noget på kærlighedsfronten. Men hjælper det at hænge med skuffen? Dårligt humør har aldrig løftet nogens dating. Derfor får du her 10 tips, som kan gøre din sensommer varm på den helt rigtige måde.
Læs også: Er du holdt op med at tro på at kærligheden kommer til den som venter?
De fleste af os kender det: Vi forsøger at sætte os selv i det bedste lys ved at skrue ned for de sider af os selv, som vi gætter på, måtte kede eller ligefrem afskrække en date og blænde op for de sider, vi tror, vil tiltrække… Men det er jo blot gætterier. Resultatet ender let med, at man ikke optræder autentisk som sig selv. Chancerne for succes saboteres af forstillelse.
3. Elsk dig selv først
Apropos det her med at være autentisk: Vi kan godt være tilbøjelige til at sammenligne os selv med alle de smukke, succesrige, sjove mennesker som engang kun fandtes på film og i glittede magasiner. Nu oversvømmes vi på nettet af mennesker, som ser fantastiske ud og som har succes med alt fra international handel til at dyrke fotogene krydderurter i altankassen. Men de sammenligninger kan ikke bruges til noget. Et klassisk tip er, at du skal elske dig selv, før du kan elske andre. Fold dig ud, gør noget godt for dig selv. Det er de blomstrende blomster, der tiltrækker bierne!
Føler du det intimiderende at være den, der tager initiativet og sender den første besked? Særligt kvinder synes, det skal være mændene, som lægger ud. Øh… i 2022? Gør det nu bare! Send en lille flirt. Tjek profilen og se, om du kan gennemskue, hvad han/hun interesserer sig for og skriv noget, der relaterer. Fx. “jeg kan se, dit profilbillede er taget på en strand – jeg elsker også havet…” Eller stil et personligt spørgsmål, det er langt bedre end et copy pastet hej, du ser sød ud… Sådan en første besked kan være en dealbreaker.
5. Hvad virker og hvad virker ikke?
Har du været på dates på cafeer, hvor andre mennesker sad for tæt på jer? Hvor der var for meget uro? Føler du dig mere afslappet på en eftermiddags-date, hvor du møder mere casual op, end hvis du har en aftale om aftenen? Gør op med dig selv, hvad der virker bedst for dig og hvad der virker mindre godt. Hold fast i de erfaringer. Jo mere veltilpas du er på en date, jo større chance er der for, at den bliver vellykket.
Læs også: 7 små tricks, der booster kemien på første date
6. Krydstjek dine motiver
Hvorfor netdater du? – Er det ikke klart, spørger du hovedrystende, men der er generelt mange forskellige motiver i spil. Nogle gør det for at bekæmpe ensomhed eller blot kedsomhed, for andre er det hovedsagelig underholdning. Hvem dukker op? Ikke alle har samme hensigt. Så hvad er dit motiv? Er du ude efter lidt spænding i tilværelsen, eller leder du seriøst efter en kæreste? Hvis du er klar til at finde en kæreste, så gør noget ud af din profil. Klik fx. på linket her:
Læs også: Sådan får din profil meget mere opmærksomhed
Hvis du vitterlig er træt af forkerte, for kedelige eller slet ingen dates, er det tid til at få brudt mønstret. Føler du dig slet ikke på toppen, så giv dig selv lidt luft i stedet for at være klistret til skærmen. Beslut dig for kun at være online i et bestemt tidsrum og gør så andre ting, som løfter din energi. Er du kreativ? Elsker du at danse? Gør noget, du virkelig holder af.
8. Tag det ikke personligt
Afvisninger og mennesker, der bakker ud, når ens egen interesse er vakt, er skuffende og det kan være temmelig nedslående at få flere afvisninger i rap (modsat ude i nattelivet, hvor man typisk risikerer det fra et enkelt menneske ad gangen). Men i online dating er det part of te game og du spilder din tid ved at sætte dig til at overveje og analysere, hvad der gik galt. Måske handlede det slet ikke om dig, så tag det ikke personligt. Flyt fokus.
9. Pas på luftkasteller
Føler du dig tiltrukket af en enkelt sød mand eller kvinde, som du er begyndt at skrive med? Vær opmærksom på, at der stadig er meget, du ikke ved. Hold fast i din realitetssans, selvom din fantasi forsøger at trække afsted med dig. Hvis du tidligt begynder at bygge luftkasteller om romantiske middage og lidenskabelige nætter, risikerer du at snuble. Og overse røde flag. Det kan også let ske, hvis du venter for længe med at møde din date i virkeligheden. Dagdrømmene får frit spil. Der er ikke noget galt med at aftale flere dates og således sprede fornøjelsen. Foreløbig har du ikke lovet nogen noget og således er du ikke så sårbar, hvis en af dine dates trækker i land.
10. Hard-to-get er overvurderet
Det er videnskabeligt bevist, at mænd forelsker sig hurtigere end kvinder - og at de også hurtigere dropper ud af et forhold igen, hvis forelskelsen ikke slår ud i lys lue. Måske er det et slags spin-off på dét faktum, der har fået kvinder til at udvikle hard-to-get-strategien? Mændene skal kæmpe for sagen, for at spændingen opretholdes, så man skal endelig ikke gå for hurtigt frem? Det er en balance og det er ikke altid smart at spille kostbar og travlt optaget. Træk det ikke alt for længe ud med at svare på de breve, du får. Den næste date er blot et klik væk – og det går begge veje.
Læs også: Spænder du ben for dig selv i jagten på kærligheden?
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
5 tegn på at hun søger en fast kæreste (og at det godt må være dig)
Søde smil og et flirtende kropssprog røber let, at hun nyder at date dig. Men vil du vide, hvad der afslører hende, hvis hun også ser dig som et vældig godt bud på en kommende kæreste?
Sådan tackler du gamle skuffelser, hvis de forhindrer dig i at give kærligheden en ny chance
Har fortidens synder – og skuffelser – slået en klo i dig, så du ikke tør date og række ud efter en kæreste? Find dig ikke i det.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.